L 23/30 De Europæiske Fællesskabers Tidende 28.1.2003 KOMMISSIONENS BESLUTNING af 24. januar 2003 om ændring af beslutning 2000/258/EF om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning, for så vidt angår godkendelse af laboratorier i tredjelande (meddelt under nummer K(2003) 325) (EØS-relevant tekst) (2003/60/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virk- ning ()), særlig artikel 4, og ud fra følgende betragtninger: (1) AFSSA Nancy er referencelaboratorium for serologiske test efter vaccination mod rabies og er ansvarligt for at tilrettelægge ringanalyser med henblik på godkendelse af laboratorier, der ønsker at udføre disse serologiske test. (2) — AFSSA Nancy har foreslået Kommissionen, at laboratorier i tredjelande, der har klaret præstations- prøvningen, godkendes. (3) — Der bør derfor fastlægges en procedure for meddelelse af godkendte laboratorier i tredjelande. (4) — Beslutning 2000/258/EF bør ændres i overensstemmelse hermed. (5) — Dei denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 I bilag II til beslutning 2000/258/EF affattes femte led således: »— samarbejde med laboratorier, der skal foretage disse analyser i tredjelande, og meddele Kommissi- onen en liste over de laboratorier, der har gennemført ringanalysen (præstationsprøvningen) med tilfredsstillende resultat. Listerne offentliggøres på følgende websted: http://forum.europa.eu.int/Public/irc/sanco/vets/information«. Artikel 2 Denne beslutning er rettet til medlemsstaterne. Udfærdiget i Bruxelles, den 24. januar 2003. På Kommissionens vegne David BYRNE Medlem af Kommissionen () EFT L 79 af 30.3.2000, s. 40.